Калі такой упэўненасці не было ў чэкістаў, то цалкам верагодна, што ў апошнім выпадку (успаміны І. Е. Курбыкі, дзе зноў фігуруюць дакументы М. Вітушкі і нават яго дзённік) забіты быў зусім не ён. А знойдзеныя дакументы маглі апынуцца ў забітага партызана выпадкова ці былі сфальсіфікаваныя. Новыя факты пакідаюць больш пытанняў, чым адказаў, таму ў пытанні даты і абставінаў смерці кіраўніка беларускага антысавецкага падполля рана ставіць кропку.